Zina

Zinaja (arabisht زنا = zinā = shkelje kurore) cilëson në fenë islame marrëdhënien seksuale ndërmjet njerëzve që nuk janë të martuar me njëri-tjetrin ose nuk kanë as marrëdhënie konkubinati (i zoti dhe skllavja). Zina vlen si shkelje ligji dhe ndëshkohet me të ashtuquajturin dënimin hadd.Konrad Dilger: Tendenzen der Rechtsentwicklung in: Ende/Steinbach: Der Islam in der Gegenwart. (Tendencat e zhvillimit të juridiksionit. Feja islame sot) München 1984, f. 188. Dënimet fillojnë nga internimi dhe fshikullimi dhe shkojnë deri në dënimin me vdekje. Ky zbatohet për zina-n aktualisht në Pakistan, Sudan, Jemen, Arabinë Saudite dhe Iran.The Encyclopaedia of Islam. New Edition. Brill, Leiden. Vëll. 11, f. 508 ("Zinā") Në dy vendet e fundit praktikohet vrasja me gurë (raxhm-i). Gjithashtu si zina përndiqen edhe prostitucioni dhe marrëdhëniet homoseksuale.

 Zina në Kuran 
Kurani e cilëson zina-n si „diçka e pështirë, një veprim i ndyrë“ (sure 17:32). Sure 4 përcakton numrin e dëshmitarëve (katër meshkuj) që duhen si provë për të. Dënimi i caktuar aty për gratë me mbylljen e përjetëshme në shtëpi ose deri në një zgjidhje hyjnore vlen si i abroguar (i shfuqizuar) me anë të sures 24, vargu 2. Në të thuhet:

 Kur një burrë dhe një grua bëjnë fëlligësi, (imoralitet) jepini secilit nga njëqind rrahje me fshikull! Dhe duke ditur se (këtu) është fjala për fenë e zotit, mos lejoni veten t'ju kapë mëshira për ta në qoftë se besoni tek zoti dhe tek dita e gjyqit të mbramë! Dhe gjatë ndëshkimit të tyre të jenë të pranishëm (si dëshmitarë) një grup besimtarësh.

Edhe rregulli kuranik i vargut pasues, sipas të cilit burrat dhe gratë që kanë kryer zina-n lejohet të martohen vetëm me partnerë paganë, të cilët kanë kryer gjithashtu zina-n, vlen si i anuluar.

 Zina në synet 
Ndryshe nga kurani, thëniet dhe veprat e trashëguara të profetit Muhamed, sunna, flasin për vrasjen me gurë si dënim për zina-n. Aty thuhet se Muhamedi në një rast e dënoi burrin me fshikullim dhe dëbim (internim) ndërsa gruan urdhëroi ta vrasin me gurë. Trashëgimi të tjera flasin për një varg për vrasjen me gurë, që thuhet se ka qenë pjesë e kuranit.

 Zina në të drejtën islamike 
Kusht për konstatimin e shkeljes janë ose pranimi nga ana e të pandehurve ose dëshmimi i katër dëshmitarëve myslimanë meshkuj. Pranimi mund të merret mbrapsht. Nga dëshmitarët kërkohet që të tregojnë vetëm për atë që kanë parë vetë, çka e bën të vështirë mbledhjen e provave. Dënimi për „shpifje për imoralitet“ (qadhf) është 80 fshikullime. Kur një burrë e akuzon gruan e tij për imoralitet, nuk është nevoja për dëshmitarë. Ai e ka për detyrë të përsërisë fajësimin katër herë dhe për herën e pestë të bëjë be për mallkimin e zotit në rat se gënjen. Gruaja e fajësuar ka të drejtë ta hedhë poshtë akuzën në të njëjtën mënyrë.Khoury/Hagemann/Heine: Islam-Lexikon A-Z: fjala Strafrecht. Ky betim mallkimi (li'ān) i jep burrit mundësinë ta akuzojë gruan e tij për imoralitet pa u dënuar vetë.Handwörterbuch des Islam. Leiden 1976, f. 724. E drejta islamike nuk njeh mundësi të tjera provash. Vetëm drejtimi juridik malikit e njeh si provë shtatzëninë e një gruaje të pamartuar.

E drejta islamike bën dallim gjatë përcaktimit të masës së dënimit ndërmjet personave që janë muḥsan ose jo. Për muḥsan është fjala në ligj kur një person është në moshën e pjekurisë dhe i vetëdijshëm. Gjithashtu ai nuk duhet të jetë skllav dhe duhet të ketë pasur më parë marrëdhënie seksuale martesore.The Encyclopaedia of Islam. New Edition. Brill, Leiden. Vëll. 7, f. 474 ("Muhsan") Për personat që i përmbushin këto kushte parashikohet vrasja me gurë për zina-n. Personave që nuk janë muḥsan, u jepen 100 rrahje me fshikull dhe dëbohen për një vit. Për skllevërit, kjo kohë si dhe numri i fshikullimeve (darb) përgjysmohet.

Për marrëdhëniet homoseksuale drejtimet juridike kanë rregulla të ndryshme. Shafi'itët dhe hanbalitët bëjnë dallim ndërmjet partnerëve aktivë dhe pasivë. Drejtimi juridik hanafit parashikon të ashtuquajturin dënimin taʿzīr, i cili i lihet në dorë gjykatësit. Drejtimet e tjera juridike përcaktojnë si dënime vrasjen me gurë, fshikullimin ose internimin.

 Mendime devijuese 
Teologu turk nga Ankaraja Yaşar Nuri Öztürk e hedh poshtë si jo-islamik dënimin me vrasjen me gurë për zina-n duke thënë se kurani nuk parashikon një dënim të tillë, ndërsa profeti e ka zbatuar këtë dënim në bazë të dhjatës së vjetërÖztürk-u i referohet ndër të tjera librit të pestë të Moisiut, kapitulli 22, "Bibla Shqip" Bibla.albKristian.com vetëm për hebrenjtë (çifutët) që i ishin kërkuar këshillë për këtë rast.Shih librin e tij İslam nasıl yozlaştırıldı ose  përkthimin në gjermanisht Der verfälschte Islam (Falsifikimi i fesë islame). Grupello, 2007. f. 155 f.

 Literaturë 
 R. Peters në: The Encyclopaedia of Islam. New Edition. Brill, Leiden. Fjala: "Zina"

 Referimet 

Kategoria:Islam